stanford-oval/wikipedia huggingface dataset:
גוטיירי טומלין
תארים

הליגה הברזילאית השנייה: 2014
הערות שוליים

↑  דורון בן דור, ‏מתחזקת: הבלם גוטיירי טומלין חתם בנוף הגליל, באתר ONE‏, 15 באוגוסט 2021
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גוטיירי טומלין".
גברת מארוול

| --- | --- |

קרול דנברס וקמלה קאן כגברת מארוול, כפי שהן מופיעות על עטיפה אלטרנטיבית לחוברת Generations: Ms. Marvel & Ms. Marvel #1 מספטמבר 2017. אמנות מאת קריס אנקה.
 סוג:  גיבורת-על
 הוצאה לאור:  מארוול קומיקס
 הופעה ראשונה:  Ms. Marvel #1 (ינואר 1977)
 יוצרים:  ג'רי קונוויי ג'ון בוסימה
 מידע
 שם אמיתי:  קרול דנברס שרון ונטורה קרלה סופן דיידרה ונטוורת' קמלה קאן
 כינויים:  קפטן מארוול, בינארי, ציפור מלחמה (דנברס) גברת הדבר (ונטורה) מונסטון, מטאוריט (סופן)
 סטטוס:  פעיל
 מקום לידה:  ניו ג'רזי 
 חברוּת בקבוצה:  האוונג'רס, האולטימייטס, אלפא פלייט (דנברס) האלופים, סוכני אטלס, לגיון הברזל, מדעני העתיד המודאגים של אמריקה (קאן)
 חברוּּת לשעבר בקבוצה:  איי פורס, S.H.I.E.L.D., שומרי הגלקסיה, האוונג'רס העוצמתיים, האוונג'רס החדשים, נאס"א, סטארג'אמרס, דפנדרס ליום אחד, בת ברית של האקס-מן (דנברס) UCWF, רוכבי הרעם (ונטורה) האוונג'רס האפלים (סופן ו-ונטוורת') האוונג'רס, האוונג'רס הקוסמיים, הלוחמים, צוערי קרול, האקס מן (קאן)
 
גברת מארוול (באנגלית: Ms. Marvel) הוא שמן של מספר דמויות בדיוניות של גיבורות ונבלות-על המופיעות בחוברות הקומיקס ביקום מארוול קומיקס. גברת מארוול המקורית הופיעה לראשונה בחוברת Ms. Marvel #1 מדצמבר 1977 ונוצרה על ידי הכותב ג'רי קונוויי והמאייר ג'ון בוסימה.
דמותה של גברת מארוול נוצרה כגרסה נשית לדמותו של קפטן מארוול, ועד כה חלקו בזהות זו חמש דמויות - קרול דנברס, שרון ונטורה, קרלה סופן, דיידרה ונטוורת' וקמלה קאן. כיום פועלת קאן כגברת מארוול, בשעה שקרול דנברס מאיישת את תפקיד קפטן מארוול.
את דמותה של גברת מארוול (קמלה קאן) בסדרת הלייב אקשן "מיס מארוול" מגלמת השחקנית אימאן ולאני, שתשוב לגלמה בסרט "המארוולס" שיהווה סרט המשך לסרט "קפטן מארוול".
ביוגרפיה בדיונית > קרול דנברס

קרול דנברס, הראשונה להשתמש בשם "גברת מארוול", הופיעה לראשונה בחוברת Marvel Super-Heroes #13 ממרץ 1968 כבכירה נטולת כוחות-על בחיל האוויר של ארצות הברית. אחרי תקופה קצרה כסוכנת מיוחדת הצטרפה דנברס לסוכנות נאס"א כקצינת אבטחה, שם התיידדה עם ד"ר וולטר לאוסון, הלא הוא קפטן מאר-וול העריק מאימפריית הקרי החוצנית. קרבתה למאר-וול הובילה לפציעתה וחטיפתה על ידי מפעיליו לשעבר, שביצעו בה שינויים גנטיים. בתום תקופת שינויי אישיות והתקפי שכחה אימצה דנברס את זהות "גברת מארוול" כמחווה לידידה, והחלה ללחום בפשע באמצעות כוחותיה החדשים.
בהמשך הצטרפה דנברס למרכז האירועים המתרחשים ביקום מארוול, והייתה לחברה בגלגולים שונים של קבוצת האוונג'רס ושומרי הגלקסיה. במרוצת השנים השתמשה קרול בכינויים בינארי וציפור מלחמה. החל מיולי 2012 פועלת קרול כקפטן מארוול, אחרי פגישה עם מאר-וול המוחייה במהלך אירועי "אוונג'רס נגד אקס-מן".
ביוגרפיה בדיונית > שרון ונטורה

שרון ונטורה החלה את דרכה כחברה בקבוצת פעלולני אופנוע, שפתחה רגשות רומנטיים הדדיים כלפי חבר ארבעת המופלאים, בן גרים/הדבר, שהיה חבר באותה התקופה בקבוצת מתאבקים מקצועיים בעלי כוחות-על. שרון פנתה לברוקר הכוח - נוכל המעניק כוחות-על לפי תשלום - כדי לרכוש כוחות-על ולהצטרף לבן בקבוצתו, וכך נעשתה לגברת מארוול החדשה. זמן מה לאחר מכן הצטרפה שרון לארבעת המופלאים, ונחשפה לקרני אנרגיה קוסמית ושינתה צורה לכדי דמות ענקית בעלת עור סלעי, בדומה לזו של בן. מעתה ואילך כונתה שרון "גברת הדבר", והייתה חברה בהמשך בקבוצת ארבעת המפחידים.
שרון נראתה בצורתה האנושית כגברת מארוול כחברה בקבוצת המתאבקים כחלק מחידוש הכותרים "מארוול החדשה והשונה" של שנת 2017. היא הופיעה מאוחר יותר כגברת הדבר בחוברות "ארבעת המופלאים" מ-2018.
ביוגרפיה בדיונית > האוונג'רס האפלים

במהלך אירועי "שלטון אפל" של סוף העשור הראשון של המאה ה-21, נבל-העל נורמן אוסבורן זוכה לאהדת הקהל העולמי ומוכר כמושיע כדור הארץ, אחרי שחיסל את מלכת גזע הסקרול משני-הצורה וסיים את פלישתם לכדור הארץ. אוסבורן ניצל את מעמדו החדש כדי להחליף את סוכנות הביון S.H.I.E.L.D בארגון H.A.M.M.E.R החדש בניהולו, ואיגד סביבו קבוצת אוונג'רס חדשה המורכבת מנבלי-על מחופשים לגיבורים - האוונג'רס האפלים.
לתפקיד "גברת מארוול" של הקבוצה הצטרפה קרלה סופן, נבלת-על ואויבתה המושבעת של קרול דנברס, הידועה בכינוי מונסטון. סופן הופיעה לראשונה בחוברת Captain America #192 מדצמבר 1975 כמתלמדתו של הנבל דוקטור פאוסטוס, וצברה כוחות-על באמצעות התמזגות עם אבן חן חייזרית ("אבן הירח"). עם כניסתה לתפקיד גברת מארוול כיכבה סופן ב-10 חוברות של הרצת חוברות "גברת מארוול" השנייה, בשעה שדנברס פעלה כ"ציפור מלחמה". סופן וחברי האוונג'רס האפלים נעצרו ונכלאו אחרי כישלון המצור על אסגרד ומפלתו של אוסבורן.
עם בריחתו של אוסבורן מהכלא הוקם מחדש ארגון H.A.M.M.E.R, תוך תמיכה מצד ארגוני הידרה, A.I.M והיד. אוסבורן הקים קבוצה חדשה של האוונג'רס האפלים, אליה נבלת-העל סופריה כגברת מארוול. עם זאת, סופריה מעולם לא אימצה באופן רשמי את זהות גברת מארוול, והשתמשה בכינוי זה לזמן קצר עד לתבוסתם המחודשת של האוונג'רס האפלים.
ביוגרפיה בדיונית > קמלה קאן

קמלה קאן, מתבגרת מוסלמית-אמריקאית ממוצא פקיסטני, הופיעה לראשונה ללא שם בהופעת קמע בחוברות "קפטן מארוול" בכיכובה של דנברס. בהמשך כיכבה הדמות כממשיכת דרכה של דנברס כגברת מארוול, אחרי שהפצת ערפילי טריגן על פני כדור הארץ עוררו גנים בלתי אנושיים בגופה. קמלה, מעריצה נלהבת של קרול דנברס ושאר חבריה גיבורי-העל, הושפעה מאלילתה והחלה להשתמש בכוחותיה למלחמה בפשע בג'רזי סיטי. בהמשך השתלבה הדמות בחוברות "האוונג'רס" השונות, והיא כיום חברה בקבוצת האלופים הצעירה ובקבוצת סוכני אטלס החשאית של ג'ימי וו.
ביבליוגרפיה

Ms. Marvel Vol.1 (קרול דנברס, ינואר 1977-אפריל 1979, 23 גליונות)
Ms. Marvel Vol.2 (קרול דנברס וקרלה סופן, מאי 2006-אפריל 2010, 50 גליונות)
Ms. Marvel Vol.3 (קמלה קאן, אפריל 2014-דצמבר 2015, 19 גליונות)
Ms. Marvel Vol.4 (קמלה קאן, ינואר 2016-אפריל 2019, 38 גליונות)
Magnificent Ms. Marvel Vol.1 (קמלה קאן, מאי 2019 ואילך)
גליל (גאומטריה)

גליל מעגלי ישר בעל רדיוס r וגובה h. ציר הגליל מסומן באדום ובסגול.
גליל מעגלי נטוי. הצירים של אליפסת אחד הבסיסים מסומנים בירוק.
בגאומטריה, גָּלִיל הוא המקום הגאומטרי של כל הנקודות במרחב, הנמצאות במרחק קבוע, רדיוס הגליל, מישר כלשהו, ציר הגליל. זהו משטח אינסופי חלק, שהעקמומיות בכל נקודה על פניו קבועה. הגליל הוא משטח ישרים (עבור כל נקודה על פניו, קיים ישר העובר דרכה, ושוכן במשטח).
המושג גליל מתייחס גם לגוף הגאומטרי המוגבל על ידי המשטח הגלילי, ושני מישורים מקבילים החותכים אותו. כאשר המישורים החותכים מאונכים לציר, מתקבל גליל ישר. לגוף זה שטח פנים הבנוי ממשטח עקום, הקרוי מעטפת הגליל, ומשני עיגולים חופפים, התוחמים אותו משני צדדיו, הקרויים בסיסים. המרחק בין הבסיסים נקרא גובה הגליל. במקרה שבו המישורים החותכים אינם מאונכים למשטח, הצורה המתקבלת נקראת גליל לא ישר או גליל נטוי. במקרה זה, צורת הבסיסים היא של אליפסה, שצירה הקצר שווה באורכו לקוטר הגליל, וצירה הארוך גדל ביחס הפוך לקוסינוס זווית הנטייה של הגליל. גליל ישר הוא גם גוף סיבוב של מלבן המסובב סביב ציר העובר במרכז המלבן, ומקביל לשתיים מצלעותיו הנגדיות. בהתאם להגדרה המכלילה של פאה, לגליל יש שלוש פאות.
תכונות גאומטריות

תכונותיו של גליל שרדיוסו  \ r וגובהו  \ h, הן
נפחו הוא:  V=\!\ \pi r^{2}h
שטח פנים הוא:  A=\!\ 2\pi r(r+h).
שטח פני המעטפת (לא כולל שני הבסיסים) הוא  S=\!\ 2\pi rh
עבור נפח נתון, הגליל בעל שטח הפנים הקטן ביותר מקיים  h=\!\ 2r. בדומה, עבור שטח פנים נתון, הגליל בעל הנפח הגדול ביותר מקיים  h=\!\ 2r.
פריסה של גליל מעגלי ישר בנויה ממלבן, ושני עיגולים חופפים הצמודים לשניים מהניצבים הנגדיים שלו. המלבן הוא צורת מעטפת הגליל, לאחר ששוטחה, והעיגולים הם למעשה בסיסי הגליל השומרים על צורתם. כל אחד מהניצבים הצמודים לעיגולים שווה באורכו להיקף העיגול הצמוד אליו, ואורך שני הניצבים הנותרים שווה לגובה הגליל.
סוגי גליל אחרים

בגאומטריה דיפרנציאלית ניתנת למושג גליל הגדרה רחבה יותר: גליל הוא כל משטח ישרים הבנוי כולו מישרים מקבילים. מישור המאונך לאחד מישרי המשטח, בהכרח יהיה מאונך לשאר הישרים, וצורת החתך של המישור עם המשטח, מאפיינת למעשה את המשטח כולו. כך למשל, משטח שצורת החתך שלו היא אליפסה, נקרא גליל אליפטי. הקואורדינטות הקרטזיות של גליל זה הן:
a ו- b הם אורכי מחצית צירי האליפסה. כאשר  a שווה ל- b מתקבל גליל מעגלי.
בהתאם להגדרה זו, גליל יכול להיות משטח, שצורת החתך שלו היא לאו דווקא סגורה. דוגמאות לכך הם הגליל הפרבולי והגליל ההיפרבולי.
הערות שוליים

↑  גליל הוא גם משטח סיבוב של קו ישר, המסובב סביב קו ישר אחר, המקביל לו
| --- | --- |
בקרת זהויות :  GND: 4191378-4  NKC: ph943754 
פריסה של גליל מעגלי ישר בעל רדיוס r וגובה h.
בהתאם להגדרה המכלילה, גם הגופים המתוארים בתרשים זה הם גלילים. הגליל בפינה השמאלית העליונה הוא גליל מעגלי.
"המגדל העגול" במגדלי עזריאלי הוא בצורת גליל מעגלי
דוד איינהורן (משורר)

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1886 קרליץ, האימפריה הרוסית 
 פטירה:  2 במרץ 1973 (בגיל 87 בערך) ניו יורק, ארצות הברית 
 מדינה:  ארצות הברית 
 עיסוק:  משורר, סופר ופובליציסט
 שפות היצירה:  יידיש 
 
דוד איינהורן (בכתיב יידי: איינהאָרן; 1886, תרמ"ו, קַרליץ, מחוז נובוגרודוק, פלך מינסק, רוסיה (רוסיה הלבנה) – 2 במרץ 1973, תשל"ג, ניו יורק) היה משורר, סופר ופובליציסט יידי.
קורות חיים

דוד איינהורן נולד בעיירה קַרליץ (קאַרעליטש) שברוסיה הלבנה, בנו של רופא צבאי בצבא הרוסי. בגיל 13 החל את כתיבתו בעברית, ואף פרסם כמה שירי ביכורים עבריים. בנעוריו הצטרף לחוגי "הבונד", היידישיסטים, זנח את הלשון העברית והתמסר לכתיבת שירה ביידיש. הוא נעצר ברוסיה כפעיל מחתרתי של ה"בונד", וישב במאסר כחצי שנה.
לאחר שחרורו מבית הסוהר ברוסיה, הפך דוד איינהורן למשורר יהודי נודד. הוא חי בשווייץ, בפולין, בגרמניה ובצרפת. ישב בוורשה, בברלין ובפריז, ופרסם בבמות המרכזיות של ספרות היידיש משירתו. בשנת 1935 היה ממיסדי ועד להגנת היידיש עם נפילת פריז בידי הנאצים, בשנת 1940, הצליח איינהורן להימלט לאמריקה, והשתקע בניו יורק. בשנות ישיבתו בניו יורק היה משתתף קבוע בעיתון היידיש הנחשב "פארווערטס" ("קדימה").
דוד איינהורן הרבה לכתוב לילדים, הן סיפורת והן שירי ילדים ביידיש. כן כתב אגדות לילדים, שבהן שילב גם קצת מתולדות העם היהודי. שירתו נחשבת לפותחת תקופה בשירת היידיש – תקופת השירה הרומאנטית המאוחרת. בראשית כתיבתו הרבה לכתוב אלגיות, אך לימים נדרש גם לנושאים יהודיים לאומיים.
איינהורן פרסם כעשרים כרכי שירה, אגדה וסיפורת ביידיש. לעברית תורגמו רק שירים ספורים משלו, על ידי שמשון מלצר.
הערות שוליים

↑  מגיני האידית, דואר היום, 14 בפברואר 1935
| --- | --- |
בקרת זהויות :  NLI: 987007308451405171  PLWABN: 9810612919805606  BnF: cb15619927s (data)  GND: 134086775  ISNI: 0000 0000 6663 8964  LCCN: n85219222  MusicBrainz: b9633013-7087-4152-b09f-5b137dee3e7a  NTA: 299106772  SELIBR: 50969  SUDOC: 081882599  VIAF: 69255605   WorldCat (עם VIAF): 69255605
גביע הליגה הגרמנית

| --- | --- |


 ענף:  כדורגל
 תאריך ייסוד:  1972, 1997
 תאריך פירוק:  1973, 2007
 מספר מתמודדים:  6
 מדינות משתתפות:  גרמניה גרמניה
 הכי הרבה זכיות:  באיירן מינכן (6)
 
גביע הליגה הגרמנית (בגרמנית: DFL-Ligapokal) היה מפעל כדורגל שהתקיים בגרמניה בעונת 1972/73, ולאחר מכן בין השנים 1997 ו-2007. גביע זה היה מתקיים בתחילת כל עונת כדורגל, וכלל שש קבוצות-במרבית המקרים חמש הראשונות בבונדסליגה ומחזיקת הגביע הגרמני. מפעל זה החליף את משחק הסופר קאפ הגרמני שהתקיים עד לשנת 1996. גביע הליגה הגרמנית התקיים כאמור לאורך 11 עונות. לאחר שנתיים בהן לא התקיים מפעל קדם עונה, 2008 ו-2009, בוטל גביע הליגה הגרמנית באופן סופי והוחזר משחק הסופר קאפ במקומו.
פורמט

בכל העונות בהן התקיים גביע הליגה הגרמנית בגרסתו המחודשת, למעט עונת 1972/73 כמובן, הטורניר כלל את חמש הקבוצות שסיימו בחמשת המקומות הראשונים בבונדסליגה בעונה הקודמת (למעט שנת 2007 בה נכללו ארבע הראשונות והקבוצה שסיימה ראשונה בליגת הבונדסליגה השנייה), ואת מחזיקת הגביע הגרמני. במידה והקבוצה שזכתה בגביע הגרמני הייתה נכנסת לטורניר גם דרך מיקומה בליגה (בבונדסליגה או בבונדסליגה השנייה לאחר שינוי הפורמט), הקבוצה הבאה להיכנס הייתה הקבוצה הבאה בדירוג בבונדסליגה הראשונה.
הטורניר היה מתקיים בשיטת נוק אאוט, כאשר הקבוצה שזכתה באליפות הבונדסליגה ומחזיקת הגביע הגרמני היו פטורות מהסיבוב הראשון. במקרה שהאלופה היא גם מחזיקת הגביע, סגנית האלופה גם הייתה זוכה בפטור מהסיבוב הראשון. ארבע הקבוצות האחרות היו מחולקות לשני משחקים שנערכו במגרשים נייטרליים, שהמנצחות בהם היו ממשיכות לסיבוב השני. בסיבוב השני חיכו שתי הקבוצות שזכו לפטור מהסיבוב הראשון לשתי הקבוצות שניצחו בסיבוב הראשון. בסיבוב השני, להבדיל מהסיבוב הראשון, המשחקים היו מתקיימים באצטדיונים הביתיים של האלופה ושל מחזיקת הגביע (או סגנית האלופה במקרה שהאלופה היא דאבליסטית). שתי הקבוצות שניצחו במשחקי הסיבוב השני, היו ממשיכות למשחק הגמר, שהיה נערך במגרש נייטרלי.
במידה ולאחר 90 דקות המשחקים היו מסתיימים בשוויון, לא התקיימה הארכה, אלא היו ממשיכים ישירות לבעיטות הכרעה מ-11 מטרים.
היסטוריה

גביע הליגה הגרמנית התקיים לראשונה לאורך כל עונת 1972/73. הסיבה לקיום המפעל הייתה הצורך לדחות את פתיחת הליגה עקב קיומה של אולימפיאדת מינכן בספטמבר 1972, דבר שיצר עיכובים רבים בהכנות לעונה. הפורמט היה שונה בעונה זו, שכללה 32 קבוצות משתי הליגות הבכירות, שחולקו לשמונה בתים. שמונה הקבוצות שסיימו ראשונות המשיכו לרבע הגמר, והטורניר נמשך בשיטת נוק אאוט, ובסיומו זכתה במפעל המבורג, שניצחה בגמר את בורוסיה מנשנגלדבך בתוצאה 0–2. החל משנת 1987 התקיים הסופר קאפ הגרמני, משחק בודד שהפגיש בין האלופה לבין מחזיקת הגביע, ובמידה והאלופה היא דאבליסטית, היא הייתה פוגשת את סגנית האלופה. משחק זה התקיים עד לשנת 1996.
החל משנת 1997 התקיים גביע הליגה הגרמנית בפורמט החדש. תחילה השתתפו חמש הראשונות ומחזיקת הגביע, ובשנת 2007 הוחלט שאלו יהיו ארבע הראשונות בבונדסליגה, מחזיקת הגביע ואלופת הבונדסליגה השנייה. בדיעבד, עונה זו הייתה האחרונה שבה התקיים הטורניר. בשנת 2008 בוטל גביע הליגה הגרמנית עקב קיומו של יורו 2008 בקיץ זה ועומס רב על השחקנים, ובשנת 2009 הוחלט לא לקיים שום טורניר או משחק קדם עונה. החל משנת 2010 משוחק שוב הסופר קאפ הגרמני.
היסטוריית משחקי הגמר

| עונה | זוכה | תוצאה | סגנית | אצטדיון |
| --- | --- | --- | --- | --- |
| 1972/1973 | המבורג | 0-2 | בורוסיה מנשנגלדבך | פולקספארקשטדיון, המבורג |
| 1997 | באיירן מינכן | 0-2 | שטוטגרט | באיי ארנה, לברקוזן |
| 1998 | באיירן מינכן | 0-4 | שטוטגרט | באיי ארנה, לברקוזן |
| 1999 | באיירן מינכן | 1-2 | ורדר ברמן | באיי ארנה, לברקוזן |
| 2000 | באיירן מינכן | 1-5 | הרטה ברלין | באיי ארנה, לברקוזן |
| 2001 | הרטה ברלין | 1-4 | שאלקה 04 | קרל-בנץ-שטדיון, מנהיים |
| 2002 | הרטה ברלין | 1-4 | שאלקה 04 | רוהרשטדיון, בוכום |
| 2003 | המבורג | 2-4 | בורוסיה דורטמונד | ברוכווגשטדיון, מיינץ |
| 2004 | באיירן מינכן | 2-3 | ורדר ברמן | ברוכווגשטדיון, מיינץ |
| 2005 | שאלקה 04 | 0-1 | שטוטגרט | צנטרלשטדיון, לייפציג |
| 2006 | ורדר ברמן | 0-2 | באיירן מינכן | צנטרלשטדיון, לייפציג |
| 2007 | באיירן מינכן | 0-1 | שאלקה 04 | צנטרלשטדיון, לייפציג |
טבלת זכיות

| קבוצה | זכיות | סגנות |
| --- | --- | --- |
| באיירן מינכן | 6 | 1 |
| הרטה ברלין | 2 | 1 |
| המבורג | 2 | 0 |
| שאלקה 04 | 1 | 3 |
| ורדר ברמן | 1 | 2 |
| שטוטגרט | 0 | 3 |
| בורוסיה מנשנגלדבך | 0 | 1 |
| בורוסיה דורטמונד | 0 | 1 |
גליל אוניל

גליל אוניל
סביבת המגורים הפנימית בגליל אוניל
גליל אוניל (באנגלית: O’neill cylinder) הוא עיצוב מושבת חלל שהוצע על ידי ג'רארד ק' אוניל (אנ') בספרו The High Frontier.
אוניל, שלימד סטודנטים לתואר ראשון פיזיקה באוניברסיטת פרינסטון בשנת 1969, ביקש מתלמידיו לעצב מבנים גדולים בחלל, כאשר כמה מהם יכלו לספק מגורים שגדולים דיים להתיישבות בני אדם. תוצאות שיתוף פעולה זה נתן השראה לרעיון הגליל ופורסם לראשונה בידי אוניל במאמר במגזין Physics Today בשנת 1974.
העיצוב לו מתייחס אוניל, הנקרא "איי 3" (Island Three), מורכב משני צילינדרים הסובבים בכיוונים מנוגדים, כל אחד בעל רדיוס של שלושה ק"מ ואורך 30 ק"מ. לכל צילינדר יש שש רצועות השוות בגודלן הרצות לאורכו; שלוש הן חלונות, ושלוש הן "אדמה". נוסף על זאת, טבעת חקלאית חיצונית ברדיוס של 15 ק"מ סובבת במהירות משתנה לצורך עבודת האדמה. גוש הייצור ממוקם במרכז (מאחורי חלק צלחת הלוויין) על מנת לאפשר כוח כבידה נמוך לתהליכי ייצור שונים.
הצילינדרים סובבים לצורך אספקת כבידה מלאכותית בתוך חלקם הפנימי. ניסויים של נאס"א בסיבוב מבנים קובעים כי כמעט אף אחד לא יחלה במחלת תנועה עקב אפקט קוריוליס באוזנם הפנימית. אולם, אנשים יוכלו לזהות כיווני סיבוב על ידי סיבוב ראשם. במידה זו, האוויר אשר נמצא בגליל ומעטפת המתכת של הגליל מספקים הגנה מספקת כנגד קרינה קוסמית.
מראות גדולות תלויות על ציר מאחורי כל רצועה של חלונות. קצה החלונות, שאינו תלוי על ציר, פונה לכיוון השמש. מטרת המראות היא לשקף אור שמש לתוך הצילינדרים דרך החלונות. לילה מדומה על ידי פתיחת המראות, כדי לאפשר לחלון לשקף את ריק החלל; הדבר גם מאפשר לחום להקרין אל עבר החלל. במהלך היום, השמש הנשקפת נראית כנעה כשהמראות זזות, בכך יוצרות התקדמות טבעית של זוויות השמש. למרות שאינה נראית לעין, בבואת השמש יכולה לסבוב עקב סיבוב הגליל. כתוצאה מכך, האור הנשקף מהמראות מקוטב, ויכול לבלבל דבורים.
כאשר הם חגים במסלול, אפקט הגירוסקופ שנוצר מהצילינדרים הסובבים גורם באופן טבעי למראות של סביבת המגורים להפסיק להצביע לכיוון השמש. לצורך פיצוי על האפקט הנ"ל, אוניל ותלמידיו עבדו על שיטה לכוונון המגורים עצמם. ראשית, זוג מגורים יכול להתגלגל בידי הפעלת הצילינדרים כגלגלי תנופה. אם קצה אחד מפגר בסיבובו, שני הצילינדרים יפצו על כך ויסתובבו סביב עצמם. ברגע שהמישור שנוצר בידי שני צירי הסיבוב ניצב (על ציר הסיבוב) למסלולו, אזי זוג הצילינדרים מסבסבים אל עבר השמש על ידי שימוש בכוח הנחלק בין שניהם: כאשר ריחוקם זה מזה יגרום להם להקדים באופן גירוסקופי, והמערכת תסבסב בכיוון אחד; וכאשר התקרבותם זה לזה תגרום למערכת לסבסב בכיוון אחר.
ראו גם

כבידה מלאכותית
כדור דייסון
כדור ברנל
בבילון 5
טורוס סטנפורד
לקריאה נוספת

אוניל, ג'רארד קיי (1977). The High Fontier: Human Colonies in Space. פרסום William Morrow & Company‏ ISBN 0-688-03133-1.
מבט פנימי של הגליל 'ראמה אוניל' מסדרת מפגש עם ראמה מאת הסופר ארתור סי. קלארק
גביע הליגה הלאומית לנשים

| --- | --- |
 ענף:  כדורגל
 תאריך ייסוד:  1991
 ארגון מפעיל:  התאחדות הכדורגל האנגלית 
 מספר מתמודדים:  72
 מדינות משתתפות:  אנגליה אנגליה
 הכי הרבה זכיות:  ארסנל (10)
 
גביע הליגה הלאומית לנשים (אנגלית: FA Women's National League) נקרא בעבר גביע פרמייר ליג הנשים של התאחדות הכדורגל (אנגלית: The Football Association Women's Premier League Cup) הוא מפעל גביע בכדורגל הנשים האנגלי. בעבר היה גביע זה המקבילה הנשית לגביע הליגה בכדורגל האנגלי, אך מאז שינוי במבנה התחרויות והליגות ב-2010, גביע זה הפך להיות גביע הליגות הנמוכות, ובמקומו נוסד גביע הליגה האנגלית לנשים.
התחרות פתוחה כיום עבור 72 הקבוצות בליגה הלאומית הדרומית ובליגה הלאומית הצפונית לנשים (שהן בעצם הליגות מדרג 3 בכדורגל הנשים באנגליה), ובנוסף קבוצות מהליגות האזוריות דיוויזיון וואן (שהן הקבוצות מדרג 4 בכדורגל נשים האנגלי).
משחקי הגמר של הטורניר לא נערכים בשיטת בית וחוץ, בניגוד לגביע הליגה בכדורגל לגברים, כיוון שהאצטדיונים שבהם הם והגמר נערכים נשכרים ממועדון כדורגל גברים ולפיכך יש בהם קיבולת צופים גבוהה יותר.
מבנה התחרות הנוכחי כולל סיבוב מקדים שבו מתמודדות שמונה קבוצות על ההעפלה לסיבוב הראשון, שם מצטרפים אליהן 28 מועדונים נוספים.
הזוכות > לפי עונות > גביע הליגה לרמה הבכירה

| שנה | זוכה | תוצאה | סגנית | אצטדיון |
| --- | --- | --- | --- | --- |
| 1991/1992 | ארסנל ליידיס | 1 - 0 | מילוול ליונסס ליידיס | אלט פארק, הוייטאון |
| 1992/1993 | ארסנל ליידיס | 3 - 0 | נואסלי יונייטד | ומבלי, לונדון |
| 1993/1994 | ארסנל ליידיס | 4 - 0 | דונקסטר רוברס ליידיס | אבי, קיימברידג' |
| 1994/1995 | וימבלדון ליידיס | 2 - 0 | אסטון וילה ליידיס | בוטלין רואד, רוגבי |
| 1995/1996 | ומבלי ליידיס | 2 - 2 (5 - 3 בפנדלים) | דונקסטר רוברס ליידיס | אצטדיון אנדרהיל, צ'יפינג בארנט |
| 1996/1997 | מילוול ליונסס ליידיס | 2 - 1 | אברטון ליידיס | אצטדיון אנדרהיל, צ'יפינג בארנט |
| 1997/1998 | ארסנל ליידיס | 0 - 0 (4-2 בפנדלים) | קרוידון אתלטיק | אצטדיון אנדרהיל, צ'יפינג בארנט |
| 1998/1999 | ארסנל ליידיס | 3 - 1 | אברטון ליידיס | פרנטון פארק, בירקנהד |
| 1999/2000 | ארסנל ליידיס | 5 - 1 | לידס יונייטד ליידיס | אצטדיון אנדרהיל, צ'יפינג בארנט |
| 2000/2001 | ארסנל ליידיס | 3 - 0 | טרנמיר רוברס ליידיס | אצטדיון דיווה, צ'סטר |
| 2001/2002 | פולהאם ליידיס | 7 - 1 | ברמינגהאם סיטי ליידיס | אדמס פארק, וויקומב |
| 2002/2003 | פולהאם ליידיס | 1 - 1 (3 - 2 בפנדלים) | ארסנל ליידיס | קאונטי גראונדס, סווינדון |
| 2003/2004 | צ'רלטון אתלטיק ליידיס | 1 - 0 | פולהאם ליידיס | אצטדיון אנדרהיל, צ'יפינג בארנט |
| 2004/2005 | ארסנל ליידיס | 3 - 0 | צ'רלטון אתלטיק ליידיס | גריפין פארק, ברנטפורד |
| 2005/2006 | צ'רלטון אתלטיק ליידיס | 2 - 1 | ארסנל ליידיס | אדמס פארק, וויקומב |
| 2006/2007 | ארסנל ליידיס | 1 - 0 | לידס יונייטד ליידיס | גלנפורד פארק, סקונת'ורפ |
| 2007/2008 | אברטון ליידיס | 1 - 0 | ארסנל ליידיס | בריזביין רואד, לייטון |
| 2008/2009 | ארסנל ליידיס | 5 - 0 | דונקסטר רוברס ליידיס | גלנפורד פארק, סקונת'ורפ |
| 2009/2010 | לידס יונייטד ליידיס | 3 - 1 | אברטון ליידיס | ספוטלנד, רוצ'דייל |
הזוכות > לפי עונות > גביע הליגה לרמה השנייה והשלישית

| שנה | זוכה | תוצאה | סגנית | אצטדיון |
| --- | --- | --- | --- | --- |
| 2010/2011 | בארנט ליידיס | 0 - 0 (4 - 3 בפנדלים) | נוטינגהאם פורסט ליידיס | אדמס פארק, וויקומב |
| 2011/2012 | סנדרלנד ליידיס | 2 - 1 | לידס יונייטד ליידיס | אצטדיון סיקספילד, נורת'המפטון |
| 2012/2013 | אסטון וילה ליידיס | 0 - 0 (5 - 4 בפנדלים) | לידס יונייטד ליידיס | בות'האם קרסנט, יורק |
הזוכות > לפי עונות > גביע הליגה לרמה השלישית והרביעית (גביע הליגה לפרימייר ליג לנשים החל מ-2018 נקרא גביע הליגה הלאומית)

| שנה | זוכה | תוצאה | סגנית | אצטדיון |
| --- | --- | --- | --- | --- |
| 2013/2014 | שפילד יונייטד ליידיס | 6 - 2 | קארדיף סיטי ליידיס | אצטדיון פירלי, ברטון אפון טרנט |
| 2014/2015 | צ'רלטון אתלטיק ליידיס | 0 - 0 (4 - 2 בפנדלים) | שפילד יונייטד ליידיס | ליברטי וויי, נוניטון |
| 2015/2016 | טוטנהאם הוטספור ליידיס | 2 - 1 (הארכה) | קארדיף סיטי ליידיס | אגבורו, קידרמינסטר |
| 2016/2017 | טוטנהאם הוטספור ליידיס | 0 - 0 (4 - 3 בפנדלים) | צ'רלטון אתלטיק ליידיס | אצטדיון לאמקס, סטיווינאג' |
| 2017/2018 | בלקברן רוברס ליידיס | 3 - 1 | לסטר סיטי ליידיס | אצטדיון פרואקט, צ'סטרפילד |
| 2018/2019 | בלקברן רוברס ליידיס | 3 - 0 | קראולי וואספס ליידיס | אצטדיון פירלי, ברטון אפון טרנט |
2019/2020: סטוק סיטי ליידיס נגד סנדרלנד ליידיס - בוטל בגלל מגפת הקורונה העולמית
2020/2021: הטורניר בוטל מראש בגלל מגפת הקורונה העולמית
| 2021/2022 | סאות'המפטון | 3 - 0 | האדרספילד | דמסון פארק, סוליהול |
| 2022/2023 | נוטינגהאם פורסט | 3 - 2 (הארכה) | ווטפורד | אצטדיון פירלי, ברטון אפון טרנט |
| 2023/2024 | האשטאג יונייטד | 2 - 1 | ניוקאסל יונייטד | קנילוורת' רואד, לוטון |
הזוכות > לפי קבוצה

| קבוצה | זכיות | סגנויות | שנות זכייה |
| --- | --- | --- | --- |
| ארסנל ליידיס | 10 | 3 | 1991/1992, 1992/1993, 1993/1994, 1997/1998, 1998/1999, 1999/2000, 2000/2001, 2004/2005, 2006/2007, 2008/2009 |
| צ'רלטון אתלטיק ליידיס | 3 | 3 | 2003/2004, 2005/2006, 2014/2015 |
| פולהאם ליידיס | 2 | 1 | 2001/2002, 2002/2003 |
| ומבלי / בארנט | 2 | – | 1995/1996, 2010/2011 |
| בלקברן רוברס ליידיס | 2 | – | 2017/2018, 2018/2019 |
| טוטנהאם הוטספור ליידיס | 2 | – | 2015/2016, 2016/2017 |
| לידס יונייטד ליידיס | 1 | 3 | 2009/2010 |
| אברטון ליידיס | 1 | 2 | 2007/2008 |
| מילוול ליונסס ליידיס | 1 | 1 | 1996/1997 |
| וילה אצטקס/אסטון וילה ליידיס | 1 | 1 | 2012/2013 |
| שפילד יונייטד ליידיס | 1 | – | 2013/2014 |
| סנדרלנד ליידיס | 1 | – | 2011/2012 |
| דונקסטר בלס/דונקסטר רוברס ליידיס | – | 3 | – |
| קארדיף סיטי ליידיס | – | 2 | – |
| נואסלי יונייטד | – | 1 | – |
| ברמינגהאם סיטי ליידיס | – | 1 | – |
| טרנמיר רוברס ליידיס | – | 1 | – |
| לסטר סיטי ליידיס | – | 1 | – |
| קראולי וואספס ליידיס | – | 1 | – |
ג'רי בית הלוי

משה (ג'רי) בית הלוי (14 בנובמבר 1912 - 3 בפברואר 1997), היה כדורגלן ומאמן כדורגל ישראלי, אחד מסמליו של מועדון הכדורגל מכבי תל אביב. הוא זכה לכינוי "נפוליאון הצהוב" בשל קומתו הנמוכה ומנהיגותו.